Diari Oficial de la Generalitat Valenciana


Sumari del DOGV 6775, del 16-05-2012 (2012/4755)

RESOLUCIÓ d'11 de maig de 2012, de la directora general d'Educació i Qualitat Educativa, de correcció d'errors i de modificació de la Resolució de 12 de març de 2012, d'aprovació de la realització de l'avaluació diagnòstica en l'ensenyança bàsica, durant el curs 2011-2012, en els centres educatius sostinguts amb fons públics de la Comunitat Valenciana, així com el seu procés d'aplicació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6775

Data del DOGV
:   16-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4755


Data del document
:   11-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

 Descriptors 

:   * examen

RESOLUCIÓ d'11 de maig de 2012, de la directora general d'Educació i Qualitat Educativa, de correcció d'errors i de modificació de la Resolució de 12 de març de 2012, d'aprovació de la realització de l'avaluació diagnòstica en l'ensenyança bàsica, durant el curs 2011-2012, en els centres educatius sostinguts amb fons públics de la Comunitat Valenciana, així com el seu procés d'aplicació. [2012/4755]  
Mitjançant la Resolució de 12 de març de 2012, de la directora general d'Educació i Qualitat Educativa (DOCV 6753, de 13.04.2012), es va aprovar la realització de l'avaluació diagnòstica en l'ensenyança bàsica, durant el curs 2011-2012, en els centres educatius sostinguts amb fons públics de la Comunitat Valenciana, així com el seu procés d'aplicació.   
  
I. Advertit un error en la dita resolució, i d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, s'efectua la correcció següent:   
  
En l'annex IV, on diu:  
«Qüestionari del professorat. Ha de ser omplit pel tutor o tutora de cada un dels grups de 2n d'ESO del curs escolar 2011-2012.»  
  
  
Ha de dir:   
«Qüestionari del professorat. Ha de ser omplit pel tutor o tutora de cada un dels grups de 2n d'ESO i per tot el professorat que impartix a l'alumnat de 2n d'ESO les àrees més directament relacionades amb les competències avaluades (matemàtiques, castellà, valencià i primera llengua estrangera). En els centres en què hi ha més d'un professor de cada una de les àrees esmentades, s'omplirà un qüestionari per cada professor.»  
  
II. Davant de la dita incidència, i a fi de facilitar el correcte ompliment dels qüestionaris de context, tant els referits al nivell de 2n d'ESO, com de 4t d'Educació Primària, i de conformitat amb l'article 49 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, resolc:  
  
  
L'ampliació del termini establit a este efecte en una setmana més, de manera que es modifica la Resolució de 12 de març de 2012, en el seu apartat quart, que queda com seguix: «El període d'ompliment dels qüestionaris de context, a través dels quals s'arreplegaran les variables contextuals, serà del 17 d'abril al 21 de maig de 2012[...]».   
  
Igualment, l'annex III i l'annex IV de la resolució de referència queden modificats de la manera següent: «El termini per a l'ompliment dels dits qüestionaris comprendrà des del dia 17 d'abril fins al 21 de maig de 2012, ambdós inclosos, període durant el qual l'aplicació informàtica estarà activa en l'adreça ».   
  
  
III. D'altra banda, la Resolució de 12 de març de 2012 establix en el seu apartat tercer, com a període d'aplicació de les proves per a l'alumnat de 2n d'ESO, el comprés entre el 23 i 24 de maig de 2012. Davant de la convocatòria de vaga per als dits dies en el sector d'educació, resolc:  
La modificació de la Resolució de referència, amb l'objectiu de salvaguardar el dret de vaga, en el sentit que els servicis mínims necessaris per a assegurar l'aplicació de l'avaluació diagnòstica no desvirtuen l'exercici del referit dret, i de conciliar-lo amb la competència de l'Administració Educativa de realitzar l'avaluació diagnòstica de l'ensenyança.   
  
En conseqüència, la Resolució de 12 de març de 2012 queda modificada en els termes següents:  
Apartat tercer:   
«b) Alumnat de 2n d'ESO: en el període comprés entre el 6 i 7 de juny de 2012.»  
Annex II:   
«L'aplicació de les proves es realitzarà els dies 6 i 7 de juny de 2012.  
Els centres que entre l'1 i el 7 de juny, ambdós inclosos, tinguen algun dia no lectiu hauran de comunicar-ho urgentment a la Inspecció Educativa, qui al seu torn ho comunicarà, amb suficient antelació, a la Direcció General d'Educació i Qualitat Educativa per a coordinar l'aplicació en altres dates.   
[...]  
1. Recepció i custòdia de materials.  
- L'equip directiu rebrà, en el mateix centre, els materials de l'avaluació diagnòstica, entre els dies 1 i 5 de juny. [...]  
3. Aplicació de les proves.  
- La direcció del centre obrirà la caixa amb els materials d'avaluació el dia 6 de juny de 2012 [?].  
- L'aplicació es durà a terme en dos dies consecutius:  
 - El 6 de juny de 2012, es realitzaran dos proves en sessions de 50 minuts (com a màxim) en l'orde següent: [...].  
 - El 7 de juny de 2012, es realitzaran tres proves en sessions de 50 minuts (com a màxim) en l'orde següent: [?].  
4. Correcció i gravació de dades.  
- L'equip directiu i la direcció de cada departament didàctic més directament relacionat amb cada una de les competències organitzaran la correcció de les proves entre el 8 de juny i el 9 de juliol, seguint els criteris i instruccions establits en la Guia de correcció [?].»  
  
  
La present resolució produirà efectes des de la data de la seua firma.  
Contra la present resolució, que no esgota la via administrativa, els interessats podran interposar recurs d'alçada davant del secretari autonòmic d'Educació, en el termini d'un mes comptat a partir de l'endemà de la seua publicació en el Diari Oficial de la Comunitat Valenciana.   
  
  
Valencia, 11 de maig de 2012.- La directora general de Educación y Calidad Educativa: Beatriz Gascó Enríquez.